Persunaġġi Każin Banda San Filep L-Isqof Mons. Franġisku Saverju Caruana L-Eċċ. Tiegħu l-Isqof Mons. Franġisku Saverju Caruana twieled f'Ħaż-Żebbuġ f'Lulju 1759 lejn l-aħħar żmien tal-ħakma tal-Kavallieri ta' l-Ordni ta' San Ġwann fuq Malta. Studja fis-Seminarju ta' l-Imdina u fost l-għalliema tiegħu kellu liż-Żebbuġi Dun Mikiel Xerri u t-Tabib F. Zammit. Kien bniedem ta' għerf kbir, tant li wara biss ftit snin wara li kien irċieva l-Ordni Sagri l-Isqof Labini kien tah diversi karigi ta' responsabbiltà fosthom dik ta' għalliem tal-Matematika, l-Latin u t-Taljan fis-Seminarju. Kien għad kellu biss sitta u tletin meta fis-sena 1795 kien ġie maħtur Kanonku tal-Kapitlu tal-Katidral. Wara t-tluq tal-kavallieri minn Malta u l-wasla tal-Franċiżi l-Kanonku Caruana wera kemm kien ta' rieda soda meta ma qagħadx lura biex jiddefendi l-interessi tal-Knisja kontra dak li kienu qegħdin jagħmlu s-Suldati Franċiżi. Tant ma riedx ikollu x'jaqsam ma' dak li kien qiegħed iseħħ li mar jgħix lura fir-raħal tiegħu Haż-Żebbuġ. Nhar il-Ħadd 2 ta' Settembru 1798 in-nies tal-Gvern kienu marru l-Imdina biex ibiegħu t- tapizzerija tal-knisja tal-Madonna tal-Karmnu, in-nies ħaduha kontrihom, qatlu lill-kmandant tas-suldati Franċiżi u ħadu lura f'idejhom il-Belt ta' l-Imdina taħt it-tmexxija tan-Natur Vitale, filwaqt li f'Ħaż-Żebbuġ ħatru lill-Kanonku Caruana bħala l-mexxej tagħhom u tas-Siġġiwin. F'din il-kariga huwa ħadem ħafna biex iżomm l-għaqda fost il-mexxejja tad-diversi gruppi li kienu ġew imwaqqfa biex jieħduha kontra l-Franċiżi u dan għaliex kien igawdi stima kbira minn kulħadd fost dawn il-mexxejja l-aktar minn dak tal-Kalkariżi Ċensu Borg Braret. Kellu l-bażi tiegħu f'Palazzo Leone f'Santa Venera magħruf bħala l-Kamp ta' San Ġużepp minn fejn kien imexxi lin-nies tiegħu kemm militarment kif ukoll spiritwalment. Kellu l-kunsens ta' l-Isqof tant li dan kien ħatru bħala Vigarju tiegħu. Waqt li kien għaddej l-imblokk huwa kien ġie mitlub biex jikkomunika ma' l-Ingliżi biex dawn jgħinu lill-Maltin biex jeħilsu mill-ħakma tal-Franċiżi. Kien l-ewwel Malti li mar abbord u tkellem ma' l-kapijiet Ingliżi li saret f'San Anton taħt il-Presidenza ta' Sir Alexander Ball. Meta f'Settembru tas-sena 1800 kienu ħallew Malta s-suldati Franċiżi, Mons. Caruana kien wieħed minn dawk li kienu ġew onorati għas- servizz militari li kienu taw. Lura għall-ħajja kwieta u normali tiegħu huwa ħadem ħafna fil-qasam tal-biedja u tas-snajja' Maltin. Fl-istess waqt bil-ħsieb f'moħħu li l-poplu Malti ma kellux jerġa' jgħaddi minn dak li għadda taħt il-ħakma tal-kavallieri u tal-Franċiżi baqa' jaħdem biex l-Ingliżi jibqgħu jaħkmu fuq Malta. Ġie maħtur rettur ta' l-Università u protettur tax-xjenzi u l-arti fejn dam fil-kariga għal wieħed u għoxrin sena. Hadem bis-sħiħ waqt l-epidemija tal-pesta tas-sena 1813 u wera kuraġġ kbir meta kien iżur lill-morda b'din il-marda. Din il-ħidma ssarfet fil-ħatra tiegħu bħala Isqof ta' Malta nhar il-15 ta' Mejju 1831. Fi żmien qasir kien irnexxielu jeħles lill-Knisja ta' Malta minn kull jedd li kellha l-Belt ta' Sqallija fuq Malta. Kien strumentali biex tinħall il-kwistjoni li kienet inqalet bejn il-Vatikan u l-Gvern ta' Malta u mhux darba u tnejn li kien hu li żamm lill-Gvernatur Ingliż milli jimponi liġijiet iebsin fuq il- Maltin. Każin Banda San Filep Xerred fost il-poplu Malti devozzjoni kbira lejn is-santwarju tal-Madonna tal- Mellieħa, waqqaf il-parroċċa tal-Mellieħu fl-1844 u fired il-parroċċa tal-Floriana minn dik ta' San Pawl Nawfragu tal-Belt fis-sena 1844. Dam Isqof sittax-il sena sakemm miet nhar is-17 ta' Novembru 1847 fl-età ta' 88 sena. Ġie midfun fil-kappella tal-Lunzjata fil-katidral ta' l-Imdina, filwaqt li qalbu ndifnet fil-Knisja Arċipretali ta' San Filep f'Haż-Żebbuġ. Fl-istess katidral ta' l- Imdina fl-1887, erbgħin sena wara mewtu ġie. mwaqqaf monument bix-xbieha tiegħu. Mitt sena wara mewtu, fl-1947 u l- poplu Malti baqa' jiftakar fil-ġid li kien għamel l-Isqof Mons. F.S. Caruana tant li kien ġie mwaqqaf kumitat biex jorganizza programm ta' attivitajiet biex jiġi mogħti ġieħ xieraq f'isem il-poplu. Dan il-kumitat kien iffurmat minn rappreżentanti ta' l-Għaqda tal-Każini tal- Baned u Każini Soċjali taħt il-presidenza taż-Żebbuġi l-Professur Filippu Farrugia. Is-Sur Pawlu Zammit kien ir-rappreżentant tal-Każin San Filep ta' Ħaż-Żebbuġ. Il-kumitat li kien taħt il-Patroċinju ta' l-Eċċ. Tiegħu Mons. Arċisqof Mikiel Gonzi organizza programm ta' attivitajiet li saru bjen il-15 u t-30 tax-xahar ta' Novembru tas-sena 1947. Il-qofol ta' dawn l-attivitajiet saru f'Haż-Żebbuġ nhar il-Ħadd 30 ta' Novembru. Fid- 9.30 ta' filgħodu beda korteo mill-Knisja Arċipretali ta' Haż-Żebbuġ fejn hemm midfuna l-qalb ta' Mons. F.S. Caruana u baqa' sejjer sad-dar fejn kien għex dan il- patrijott Malti fejn ġiet mikxufa skrizzjoni ta' tifkira Lil Kan. F.S. Caruana l-Każin u l-poplu Malti b'qima. Filgħaxija fil-pjazza tal-Main Guard il-Banda Ċittadina King's Own esegwiet programm mużikali. Biex dawn il-festi jibqgħu mfakkra ġie ppubblikat ktejjeb ta' din l-okkażjoni. Persunaġġi Oħażis Bur dagrotarju, fil-wwwal ħunitat biex jie agati 18 qarnt sata mħetar fiż ; ribassjont għanda Texorisr Fioiħdipizz personaji tieghu Wra 140, 7 ikahal tieħiid, Iż-xoztribaszjoni jiet jigu miantru fil-qużs Prestċent 9, Diasoħ A NAZJONALI IF'GĦELUQ A TA' MEWTIT NOVEMBRU ta' Malta għamel ġieħ mhux biss lilu nnifsu iżda wkoll lil raħal twelidu Ħaż-Żebbuġ. Il-festa t-tajba lil kulħadd.